צגייר עשוש

רבי צגייר עשוש (תרס"ג, 1903 - כ"ו באדר, תשמ"ה) היה רב ומקובל ג'רבאי-תוניסאי.

תולדות חייו
נולד בג'רבא לאביו בנימין. למד בישיבת רבי מקיצץ, שלימים לקחו לחתנו ואצל הרב כלפון משה הכהן. נישא לביתו של רבי מקיקץ שלי.

חיבר חיבורים רבים, רובם ככולם נדפסו בחייו, למעט ספרו שו"ת עץ שתול שנדפס לאחר פטירתו, בהשתדלות ישיבת כסא רחמים, הרב שמואל עידאן והרב מאיר מאזוז.הרב תומר בוכריץ, עץ שתול - כתר מלכות גיליון 33, עמ' 56. מלבד זאת עסק יחד עם חמיו רבי מקיקץ שלי בהדפסת תורתם וחיבורים של חכמי תוניסיה. חיבוריו עברו הגהה על-ידי רבי מקיצץ ואף לחלקם נתן הסכמה יחד עם רבני וחכמי ג'רבא. חלק מהספרים עברו הגהה גם על ידי רבי בוגיד חנינא סעדון. מרוב שמחתו על הדפסת ספריו תיקן נוסח מיוחד ללימוד על הדפסת ספר.

רבי צגייר שימש כמורה צדק, סופר סת"ם וכשוחט ובודק בכפרי תוניסיה ומזה התפרנס. כן לימד תורה לבני עניים בבית הכנסת הגדול בג'רבא תחת ארגון אור תורה. את מלאכת השחיטה למד אצל רבי בנימין חדאד (בעל מחבר ספר 'אמרות טהורות').

בשנת ה'תרפ"ד עקר את מגוריו מג'רבא לכפר סילייאנה סמוך לעיר קירואן בדרום תוניסיה. שם מונה לכהן כרב הקהילה היהודית והקים ישיבה בשם עצה ותושיה ועמד בראשה. בהמשך כיהן כרב בעיר 'תסתור' (מקום קבורתו של המשורר רבי פראג'י שוואט). לאחר שחזר לג'רבא שלחו רבו רבי כלפון משה הכהן להיות רב בעיר תאלה שבמערב תוניס על גבול אלג'יר.

בשנת תש"ט נסע למרסיי בצרפת, כדי לעלות לארץ ישראל, בשנת תש"י עלה לארץ באניה. לאחר עלייתו בארץ שוכן במחנה העולים בירושלים בשכונת תלפיות. בשנת תשי"א עברו לפרדס חנה ולאחר כמה שנים נקרא לכהן כרב שיכון ג' בבאר שבע.

היה בקשר עם הסופר ש"י עגנון. אחרי עלייתו ארצה התכתב בענייני הלכה עם הרב בן ציון חי עוזיאל זצ"ל ועם הרב עובדיה הדאיה זצ"ל.

כל בניו נפטרו כתינוקות, נותרו לו שלוש בנות, אסתר, רות (ברוריה) ודינה. נכדו הוא הרב יוסף שנה, רב שכונת בלינסון בפתח תקווה.

נפטר בכ"ו אדר תשמ"ה. נקבר בבאר שבע.

חיבוריו
 סדר לקידוש אטויל, תפילות וברכות ונוסח ברכת האילנות כמנהג יהודי תוניסיה, תר"ץ
 ענף עץ עבות - על מסכת אבות, ג'רבא, ה'תרצ"ז
 ערבי נחל - בערבית, כולל הלכות, מעשיות וסגולות, וכן צוואת רבי יהודה החסיד, ג'רבא, ה'תרצ"ט
 פרי עץ הדר - חידושים ופרפראות על מגילת קהלת, ג'רבא ה'תש"ב
 עצי המערכה תנ"ך ומאמרי חז"ל, ג'רבא, ה'תש"ו, מהדורה שנייה - באר שבע, ה'תשכ"ו
 מרפא לעצם, ג'רבא, ה'תש"ח
 אחימע"ץ, ג'רבא, ה'תש"ח
 כפות תמרים על ספר תהלים, באר שבע, תשכ"ב
 ימי הפורים, באר שבע, ה'תשכ"ד
 עץ החיים על התורה, ג'רבא, ה'תשכ"ה, מהדורה חדשה של הספר יצאה לאור על ידי נכדיו בירושלים, ה'תשע"ד
 עצי שיטים - חידושים על הש"ס, ג'רבא, ה'תשל"ב
 אור החמה - על ענייני ברכת החמה, ג'רבא, ה'תשל"ב
 ליקוטי מעשיות, ג'רבא, תשל"ב
 כפות תמרים - על ספר תהלים חלק ב', באר שבע ה'תשל"ד
 דורש טוב לעמו דרשות, ג'רבא, תשל"ו
 מיד נעמי - על מגילת רות, ג'רבא, ה'תשל"ט
 ושמחתם לפני ה' אלהיכם, הגדה של פסח
 עט סופר - הלכות ומנהגי כתיבת סת"ם על פי מנהגי ג'רבא, באר שבע, ה'תשמ"ג
 שו"ת עץ שתול, בני ברק, ה'תשנ"ד

ספרי חכמי תוניסיה שטרח בעריכתם והדפסתם
 שו"ת ישיב משה - חלק שני לרבי משה שתרוג
 דברי שלום לרבי שלום שמעוני
 כוס הישועות לרבי ישועה צייאדה
 בגד תכלת לרבי יצחק כהן טנוג'י
 קול התור לרבי ישועה זרח

לקריאה נוספת
 עץ שתול - בתוך גיליון כתר מלוכה 33 של ישיבת כסא רחמים, תשפ"ג
 עץ שתול - בתוך הספר למען ידעו דורותיכם מנהגי ג'רבא בהכנסת ספר תורה

קישורים חיצוניים











 , 






הערות שוליים

קטגוריה:נפטרים ב-1985
קטגוריה:רבנים ג'רבאים
קטגוריה:מחברי ספרות תורנית
קטגוריה:מתרגמים לערבית יהודית
קטגוריה:מחברי ספרי חידושים על התורה
קטגוריה:פרשני הגדה של פסח
קטגוריה:ראשי ישיבה ספרדיים
קטגוריה:רבנים תוניסאים
קטגוריה:פרשני נ"ך
קטגוריה:פרשני מגילת אסתר
קטגוריה:מחברי ספרי דרוש
קטגוריה:אישים הקבורים בבאר שבע
קטגוריה:מחברי ספרי שו"ת
קטגוריה:באר שבע: רבני שכונות
קטגוריה:ישראלים ילידי תוניסיה
קטגוריה:ראשי ישיבות בארצות האסלאם
קטגוריה:מהדירי ספרות תורנית
קטגוריה:עולים לאחר קום המדינה: 1948–1950